EkBass/fiwiki-20250220-pages-articles huggingface dataset:
Granlund

Granlund tarkoittaa muun muassa: == Sukunimenä == * Albin Granlund (s. 1989), suomalainen jalkapalloilija * Antti Granlund, suomalainen toimittaja ja radiojuontaja * Arvo Kuusla (aik. Granlund, 1907–1960), suomalainen näyttelijä * Elisabet Avramidou Granlund, Elli Avram (s. 1990), ruotsalais-kreikkalainen näyttelijä * Elmar Granlund (1899–1936), suomalainen lasi- ja keramiikkataiteilija * Gabriel Granlund (1819–1901), suomalainen laivanvarustaja, kauppias ja liikemies * Giri Granlund (1894–1932), suomalainen kirjailija * J. F. Granlund (1809–1874), suomalainen kirjailija ja suomentaja * Johan Granlund (1798–1876), suomalainen senaattori ja hovioikeuden asessori * John Granlund (1888–1962), suomalainen urkuri, kuoronjohtaja, musiikinopettaja ja säveltäjä * Maj Granlund (1893–1985), suomalainen runoilija * Majlis Granlund (1925–1991), suomalainen näyttelijä * Markus Granlund (s. 1993), suomalainen jääkiekkoilija ja olympiavoittaja * Markus Granlund (s. 1967), suomalainen kauppatieteilijä ja laskentatoimen professori * Mikael Granlund (s. 1992), suomalainen jääkiekkoilija ja maailmanmestari * Mikael Granlund (s. 1971), suomalainen jääkiekkomaalivahti * Tommy Granlund (s. 1983), suomalainen juoksija * Viktor (Väinö) Granlund (1891–1919), suomalainen jääkäriluutnantti * Väinö Granlund (1890–1927), jääkärikapteeni ja Vaasan suojeluskunnan piiripäällikkö * Wilhelm Granlund (1795–1889), suomalainen lääkäri ja professori * Åke Granlund (1914–1988), suomalainen kielitieteilijä, professori == Muita == * Granlund, suomalainen insinööritoimisto
Keijo Tapiovaara

Keijo Kalervo Tapiovaara (18. toukokuuta 1939 Tampere – 19. maaliskuuta 2019 Espoo) oli suomalainen pikaluistelija ja yritysjohtaja. Tapiovaara edusti pikaluistelijana Suomea Squaw Valleyn 1960 talviolympialaisissa, joissa hän sijoittui 5 000 metrillä seitsemänneksi, 10 000 metrillä yhdeksänneksi ja 1 500 metrillä 23:nneksi. MM-kilpailuissa hän sijoittui yhteispisteissä 12:nneksi vuonna 1962 ja 14:nneksi vuonna 1959. EM-kilpailuissa hän oli yhteispisteissä kahdeksas vuonna 1960 ja kymmenes vuonna 1962. Vuoden 1960 EM- kilpailuissa hän oli 5 000 metrillä toiseksi nopein. Seuratasolla ”Keka” Tapiovaara edusti Helsingin Luistinkiitäjiä. Hän voitti Suomen-mestaruuden yhteispisteissä vuosina 1960 ja 1962 sekä viisi matkamestaruutta. Hän luisteli Suomen-ennätyksen vuosina 1960–1964 yhteensä 18 kertaa. Tapiovaara saavutti pyöräilyssä kaksi SM-hopeaa ja yhden SM-pronssin. Kilpauransa jälkeen hän toimi Helsingin Luistinkiitäjien puheenjohtajana vuosina 1974–1996, minkä jälkeen hänet valittiin seuran kunniapuheenjohtajaksi. Kansainvälisenä luistelutuomarina hän toimi vuodesta 1989. Urheilu-uran ulkopuolella Tapiovaara toimi Luottokunnan toimitusjohtajana vuosina 1997–1999 ja varatoimitusjohtajana vuosina 1981–1997. Helsingin käräjäoikeus tuomitsi Tapiovaaran kahden vuoden ehdolliseen vankeusrangaistukseen velallisen epärehellisyydestä Venäjän kiinteistövaihtoja Suomessa koskeneessa tapauksessa vuonna 2019. Tapiovaara ehti kuolla ennen tapauksen hovioikeuskäsittelyä, mutta hänen kuolinpesänsä joutui asiassa korvausvelvolliseksi. == Henkilökohtaiset pikaluisteluennätykset == * 500 metriä 42,9 * 1 500 metriä 2.10,8 * 5 000 metriä 8.01,5 * 10 000 metriä 16.30,8 == Lähteet == * === Viitteet === Luokka:Suomalaiset pikaluistelijat Luokka:Suomalaiset pyöräilijät Luokka:Suomalaiset yritysjohtajat Luokka:Vuonna 1939 syntyneet Luokka:Vuonna 2019 kuolleet
Kloroosi

Kloroosi tarkoittaa kasveissa esiintyvää viherkatoa, kun lehtivihreää ei pääse kehittymään tai se alkaa hajota. Kloroosi aiheuttaa kasvin lehtien vaalenemista tai kellastumista. Lehtien väri muuttuu, koska lehtivihreän hajotessa lehden keltaiset värit tulevat esiin. Kloroosin vakavampi muoto on nekroosi, jossa lehden solukko alkaa kuolla. Kloroosi voi johtua esimerkiksi maaperän liiallisesta kosteudesta, juurivaurioista, juurien pakkautumisesta liian lähelle toisiaan, korkeasta alkaliteetistä tai maaperän ravinnevajauksesta. ==Lähteet== == Aiheesta muualla == Luokka:Kasvifysiologia
Iiris Sihvonen

Iiris Hellin Jokinen (o.s. Sihvonen, 22. huhtikuuta 1940 Liperi – 29. toukokuuta 2010) oli suomalainen pikaluistelija. Iiris Sihvonen edusti Suomea Squaw Valleyn 1960 talviolympialaisissa, joissa hän sijoittui 1 500 metrillä kuudenneksi Suomen-ennätyksellä 2.29,7, 1 000 metrillä kymmenenneksi ajalla 1.37,3, 500 metrillä 11:nneksi Suomen-ennätyksellä 48,1 ja 3 000 metrillä 12:nneksi. MM-kilpailuissa hän sijoittui yhteispisteissä kuudenneksi vuosina 1956 ja 1957, seitsemänneksi vuosina 1959 ja 1960, kahdeksanneksi vuonna 1955 sekä 11:nneksi vuonna 1958. Vuoden 1955 MM-kilpailuissa hän oli 1 000 metrillä toiseksi nopein. Sihvonen luisteli maaliskuussa 1955 Rovaniemellä kaksi Suomen ennätystä: 500 metrillä 48,4 ja 1 000 metrillä 1.44,7. Seuratasolla Sihvonen edusti Valkeakosken Hakaa ja Valkeakosken Koskenpoikia. Hän voitti yhteispisteissä Suomen-mestaruuden vuosina 1956 ja 1961 sekä saavutti SM- hopeaa vuosina 1957 ja 1959. Hän voitti yhteispisteissä TUL:n mestaruuden vuosina 1957 ja 1959. Hän luisteli Suomen-ennätyksiä kansainvälisillä radoilla kuusi kertaa ja kotimaisilla radoilla viidesti. Hänen valmentajanaan toimi Reino Evävaara. == Lähteet == * === Viitteet === Luokka:Suomalaiset pikaluistelijat Luokka:Vuonna 1940 syntyneet Luokka:Vuonna 2010 kuolleet
Keijo Nevaranta

Keijo Nevaranta (s. 18. marraskuuta 1957 Nurmijärvi) on suomalainen runoilija ja kuvataiteilija. Nevaranta opiskeli Oriveden opiston kirjoittajalinjalla vuonna 1986 ja taiteilija Leea Tiihonen-Pellegrinon yksityisessä Kemin taidekoulussa 1993–1997. Hän työskenteli 1980–1990-luvuilla myös toimittajana Pohjanmaan Kansassa ja freelancerina Pohjolan Työssä. Nevarannan esikoisteos on vuonna 1982 omakustanteena julkaistu runokokoelma Lintujen silmissä kivien kylmyys. Vuonna 1998 valmistui Kemiin Nevarannan suunnittelema veiston StoneAge, joka on punagraniitista tehty Stonehengen nykyisten pääkivien toisinto mittakaavassa 1:2. Nevarannan teoksia on myös Kemin taidemuseon kokoelmissa. Hän on saanut Kemin kaupungin taidepalkinnon vuonna 1998 ja toisen palkinnon tv-käsikirjoituskilpailussa 1994. Sevettijärven kolttia käsittelevä ohjelma esitettiin MTV3-kanavalla vuotta myöhemmin. Vuonna 2016 Nevaranta perusti silloiselle asuinpaikkakunnalleen Ylistaroon yhden miehen katupartion rasismia ja suvaitsemattomuutta vastaan äärioikeistolaisen Soldiers of Odin -ryhmän innoittamana. Vuonna 2023 Nevaranta asuu Kajaanissa. == Teokset == * * * * * * * * == Lähteet == ==Aiheesta muualla== *Keijo Nevarannan blogi *Keijo Nevarannan Youtube-kanava Luokka:Suomalaiset runoilijat Luokka:Suomalaiset taidemaalarit Luokka:Vuonna 1957 syntyneet Luokka:Elävät henkilöt
Alkaliteetti

Alkaliteetti (AT) (myös Alkaliniteetti) eli veden puskurikyky tai hapon sitomiskyky tarkoittaa vesiliuoksen emästen kykyä neutraloida siihen lisätyt hapot. Alkaliteetti ilmaistaan yksikkönä mmol/l (millimoolia/litra). Asiditeetti ilmaisee liuoksen happojen kykyä neutraloida siihen liuenneet emäkset. == Mittaaminen == Liuoksen puskurointikyky happamoitumista vastaan voidaan mitata titraamalla liuosta vahvalla yksiarvoisella hapolla. Siihen valitaan aina suolahappo, joka on helposti saatavilla. Liuoksen sisältämät emäkset määrittävät sen happamuustason rajat, joiden välissä puskurointia on olemassa. Tuntemattomalle erilaisia emäksiä sisältävälle liuokselle nuo rajat voidaan määrittää titrausmenetelmällä. Liuoksen happamuustaso mitataan pH- mittarilla eli potentiometrillä. Näyte titrataan suolahapolla samalla seuraten pH-arvoja. Liuosta tulee sekoittaa jatkuvasti, sillä ekvivalenssipisteessä kaksikin pisaraa ylittää se arvon helposti ja liuos muuttuu nopeasti happamaksi. Kun puskurointikyvyn alarajan pH-arvo ylittyy, määritetään suolahapon menekki ja sovitetaan se litran suuruiseen liuosmäärään. Tulos ilmoitetaan yksikössä mmol/l. == Sovelluksia == === Kemialliset puskuriliuokset === Kemialliset puskuriliuokset muodostetaan sellaisista vesiliukoisista joko heikon hapon ja sen suolan tai heikon emäksen ja sen suolan seoksesta. Heikot hapot ja emäkset liukenevat ioneina liuokseen ja reaktion tasapaino pyrkii ylläpitämään saman happamuustason vaikka siihen lisättäisiin happoa tai emästä. === Lääketiede === Ihmisen kehon nesteet kuten esimerkiksi veri tulee säilyttää tietyn happamuustason eli sen pH tulee olla 7,4. Veri onkin eräänlainen puskuriliuos, jossa sen kemialliset muutokset eivät aiheuta useinkaan happamuustasoon muutoksia. Veren alkaliteettia seurataankin tarvittaessa verikokein muutoksien havaitsemiseksi. Liian suuri happamuustaso (yli pH 7,45) aiheuttaa alkaloosin ja liian pieni taso (alle pH 7,35) asidoosin. === Biokemialliset prosessit === Yhteiskunnalliset toiminnot huolehtivat jätevesistä, jätteistä ja talousveden saannista. Toimintojen hallinnassa tulee ymmärtää biologisten prosessien kemialliset reunaehdot tuottaa talousvettä raakavedestä ja puhdistaa jätevettä päästökriteerit täyttäväksi. Myös maatalouden ja elintarviketeollisuuden tuotantomenetelmät vaativat nykyaikana korkeatasoista prosessointia, missä hävikit jäävät pieniksi ja laatu pysyy aiempaa korkeammalla. Tuotteiden pitkät myynti- ja käyttöajan ovat seurausta tuotekehityksestä, missä esimerkiksi happamuudensäätöaineet tasaavat ympäristön rasitusvaikutuksia tuotteen säilytyksessä, kuljetuksessa ja nauttimisessa. === Luonnonsuojelu === Luonnonvesien happamoituminen on noussut varteenotettavaksi ympäristöongelmaksi. Vesistöjen tilaa seurataan mittauksin, joilla seurataan esimerkiksi sen ravintotilannetta, happamuutta, ja biodiversiteettiä. Vesistöjen happamuutta seurataan tiiviisti, mutta sen antama informaatio tulee liian myöhään. Tärkeämpää on seurata vesistön alkaliteettia, koska se ilmaisee liukumista kohti happamoitumista aikaisemmin. == Katso myös == * Puskuriliuos ==Lähteet== Luokka:Geokemia Luokka:Suureet
Sulttaanikana

Sulttaanikana (Porphyrio porphyrio) on rantakanojen heimoon kuuluva lintu. Siitä on noin kolmetoista alalajia, jotka poikkeavat toisistaan elinalueensa ja höyhenten värityksen osalta. Se on levinnyt laajoille alueille Euroopassa, Aasiassa ja Afrikassa. Sulttaanikana elää rehevissä kosteikoissa ja lampien rannoilla. Se syö enimmäkseen kasvisperäistä ravintoa kuten versoja, lehtiä, kukkia ja siemeniä. Se syö myös jonkin verran eläimiä kuten matoja ja hyönteisiä. ==Lähteet== Luokka:Sulttaanikanat
Juan Vicente Herrera Campo

Juan Vicente Herrera Campo (s. 23. tammikuuta 1956 Burgos, Espanja) on espanjalainen kansanpuolueen poliitikko. Hän toimi Kastilia ja Leónin aluehallituksen puheenjohtajana 2001–2019. ccyl.es. Viitattu 7.10.2018 elpaís.es. Viitattu 8.8.2019 Herrera on suorittanut lakitieteen tutkinnon Navarran yliopistossa. == Lähteet == == Aiheesta muualla == Luokka:Espanjan kansanpuolueen poliitikot Luokka:Vuonna 1956 syntyneet Luokka:Elävät henkilöt
Jassanat

Jassanat (Jacanidae) on isojalkaisten kahlaajalintujen heimo. Sen jäseniä elää trooppisilla alueilla ympäri maailmaa. Jassanat voivat suurten jalkojensa avulla kävellä lumpeenlehtien päällä. Niillä on terävä nokka ja pyöreäpäiset siivet. Useimmat linnut ovat 15–30 cm pitkiä, naaras on yleensä selvästi isompi kuin koiras.The Family Jacanidae == Heimoon kuuluvia sukuja == * Afrikanjassanat Actophilornis * Hydrophasianus * Irediparra * Amerikanjassanat Jacana * Metopidius * Microparra == Lähteet == == Aiheesta muualla == *Animal Diversity Web (ääniä ja kuvia) *ITIS: Jacanidae *
Anson Mount

Anson Adams Mount IV (s. 25. helmikuuta 1973 White Bluff, Tennessee) on yhdysvaltalainen näyttelijä, joka on näytellyt televisiosarja- ja elokuvarooleissa. Adams on perheensä ainoa lapsi. Hänen vanhempansa ovat ammattilaisgolfaaja Nancy Smith ja urheilukirjoittaja Anson Adams Mount III. ==Filmografia== * Boiler Room (2000) * Tully (2000) * Kauhutarinoita 2 (Urban Legends: Final Cut, 2000) * Biljardihait (Poolhall Junkies, 2002) * City by the Sea (2002) * Crossroads – tienristeyksessä (Crossroads, 2002) * The Battle of Shaker Heights (2003) * The Warrior Class (2004) * Lainakengissä (In Her Shoes, 2005) * Snoop Dogg's Hood of Horror (Hood of Horror, 2006) * Walk the Talk (2006) * All the Boys Love Mandy Lane (2006) * Burning Palms (2009) * Cook County (2008) * Privacy Policy (2007) * Hell on Wheels (2011–2016) – Cullen Bohannon * Inhumans (2017) – Musta Salama * Star Trek: Discovery (2019) – kapteeni Cristopher Pike * Doctor Strange in the Multiverse of Madness (2022) – Musta Salama == Lähteet == Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt
De Toppers

De Toppers on hollantilainen yhtye. Sen muodostivat Gordon Heuckeroth, René Froger ja Gerard Joling vuonna 2005. Vuonna 2008 Gerard Joling jätti yhtyeen ja hänen tilalleen tuli Jeroen van der Boom. Yhtye edusti Alankomaita Eurovision laulukilpailussa 2009 kappaleella Shine, joka sai 11 pistettä ja sijoittui 17. sijalle toisessa semifinaalissa, mutta ei päässyt finaaliin. ==Lähteet== == Aiheesta muualla == Luokka:Alankomaalaiset yhtyeet Luokka:Alankomaiden euroviisuedustajat Luokka:Vuoden 2009 euroviisuedustajat
Andante festivo

Andante festivo on Jean Sibeliuksen sävellys, joka tunnetaan parhaiten jousiorkesterille ja patarummuille sovitettuna. Teos on omistettu Walter Parviaiselle. Teoksen alkuperäinen versio on sävelletty jousikvartetille, ja se sai kantaesityksensä 28. joulukuuta 1922 Säynätsalossa vaneri- ja sahalaitosten 25-vuotisjuhlassa. Lopullinen versio valmistui radio-orkesterin tarpeisiin vuonna 1938, ja se voidaan esittää myös ilman patarumpuja. Andante festivo on viimeinen teos, jonka Sibelius johti julkisesti. Tämä tapahtui Helsingissä Suomen radion orkesterin kanssa 1. tammikuuta 1939 New Yorkiin lähetetyssä suorassa radiolähetyksessä. Tämä radiolähetys, joka tallennettiin vahalevylle, puolestaan on ainoa säilynyt äänite hänen kapellimestaritaiteestaan. Erik Tawaststjernan kuvauksen mukaan G-duuri- teoksessa on yksi ainoa ylevä ja lähes uskonnollinen melodia. Päätaitteen kahta motiivia seuraa sivuteeman tapainen keinuva aihe, joka ei kuitenkaan juuri muodosta kontrastia pääaiheelle. Tasaisesti etenevä musiikki paisuu lopussa mahtavaksi virraksi. ==Lähteet== Luokka:Jean Sibeliuksen teokset Luokka:1920-luvun musiikkiteokset
Floorball Iisalmi FBI

Floorball Iisalmi FBI on 1996 perustettu iisalmelainen salibandyseura.http://www.fbi.fi/https://www.fbi.fi/yhteystiedot Seuran miesten edustusjoukkue pelaa kaudella 2021–2022 Savo-Karjalan neljännessä divisioonassa. Floorball Iisalmi FBI pelaa kotiottelunsa Iisalmen liikuntahallissa. Seuralla on myös juniori- ja harrastetoimintaa. == Lähteet == Luokka:Suomalaiset salibandyseurat Luokka:Iisalmelaiset urheiluseurat Luokka:Vuonna 1996 perustetut urheiluseurat
Anwar Ibrahim

Anwar Ibrahim (s. 10. elokuuta 1947) on malesialainen poliitikko ja maan kymmenes pääministeri. Hän toimi Malesian varapääministerinä vuosina 1993–1998. ==Sodomiasyytökset== Anwaria on syytetty useamman kerran sodomiasta. Homoseksuaaliset aktit ovat laittomia Malesiassa, ja niistä voi saada jopa 20 vuoden vankilatuomion. Syyttäjän mukaan Anwar sodomisoi miesapulaistaan, mutta tämä kielsi kaikki syytteet ja sanoi niiden olevan osa häntä kohtaan suunnattua poliittista salaliittoa. Anwar oli kuuden vuoden ajan, 1998–2004, vankilassa saatuaan tuomion sodomiasta, mutta sai lopulta anottua itsensä vapaaksi. Vapautumisensa jälkeen hän johdatti opposition vaalivoittoon vuonna 2008. Vuoden 2010 helmikuussa häntä vastaan aloitettiin uusi oikeudenkäynti. Anwar kielsi syyllisyytensä ja kutsui syytöksiä poliittisiksi. Mahathir Mohamad vannoi virkavalansa uutena pääministerinä 10. toukokuuta 2018, johon saakka entinen hallituskoalitio Barisan National oli ollut vallassa siitä lähtien, kun Malesia itsenäistyi Britanniasta vuonna 1957. Kuningas lupsi armahtaa oppositiojohtaja Anwar Ibrahimin, jolle uusi pääministeri Mahathir oli vaalikampanjassaan luvannut järjestää armahduksen. Mahathirin ja Anwarin keskinäinen poliittinen kamppailu oli leimannut Malesian politiikkaa parin vuosikymmenen ajan. Entiset kilpakumppanit kuitenkin liittoutuivat korruptioskandaalissa ryvettyneen pitkäaikaisen pääministeri Najib Razakin kaataakseen. Anwar oli tuomittu homoseksuaalisuudesta, mutta Anwar itse on kiistänyt miessuhteet ja tuomiota on pidetty poliittisesti värittyneenä. Toukokuussa 2018 Anwar vapautettiin kuninkaan armahduksella vankilasta, jossa hän oli ollut kolme vuotta tuomittuna korruptiosta ja homoseksualismiin liittyvästä sodomiasta. Uusi pääministeri Mahathir oli sanonut luovuttavansa vallan kahden vuoden kuluttua eli vuonna 2020 Anwarille. == Lähteet == == Aiheesta muualla == Luokka:Malesian pääministerit Luokka:Malesialaiset poliitikot Luokka:Vuonna 1947 syntyneet Luokka:Elävät henkilöt
Klaipėdan lääni

Klaipėdan lääni () on yksi Liettuan kymmenestä läänistä. Lääni sijaitsee maan länsiosassa ja se on Liettuan ainoa lääni, jolla on merenrantaa. Läänin keskus on Klaipėda, Liettuan tärkein satamakaupunki. Klaipėdan läänissä on arviolta 324 618 asukasta (vuonna 2016) ja sen pinta-ala on 5 209 neliökilometriä. Liettua joutui luovuttamaan Klaipedan Saksan valtakunnalle 22. maaliskuuta 1939 kello 5. Toisen maailmansodan jälkeen Klaipėda seutuineen palautui Liettualle, Liettuan sosialistiselle neuvostotasavallalle. == Kunta- ja kunnallispiirijako == Klaipėdan lääni jakautuu seitsemään kunnallishallinnolliseen yksikköön: *Klaipėdan kaupunkikunta *Klaipėdan kunnallispiiri *Kretingan kunnallispiiri *Neringan kunta *Palangan kaupunkikunta *Šilutėn kunnallispiiri *Skuodasin kunnallispiiri == Lähteet == == Aiheesta muualla == *Läänin internetsivut *
Meksikonaranen

Meksikonaranen (Forpus cyanopygius) on Meksikon kotoperäinen papukaija. Lajista tunnetaan kaksi alalajia, joista cyanopygius elää Meksikon länsiosissa ja insularis rannikon edustan Tres Marías Islassaarella. Sen holotyypin kuvaili Charles de Souancé Luoteis-Meksikosta 1856.IBC == Lähteet == Luokka:Viheraraset
Parviaranen

Parviaranen (Forpus passerinus) on eteläamerikkalainen papukaija. Sen elinympäristö on Amazonin alueella Pohjois-Brasiliassa sekä mantereen pohjoisreunassa Kolumbiassa, Venezuelassa, Guyanassa, Surinamessa ja Ranskan Guyanassa. Lajista tunnetaan viisi alalajia. Sen holotyypin kuvaili Carl von Linné Surinamesta 1758.IBC == Lähteet == Luokka:Viheraraset
Kloropreeni

Kloropreeni eli 2-klooributadieeni eli 2-klooributa-1,3-dieeni eli beta- kloropreeni (C4H5Cl) on helposti polymeroituva normaalioloissa nestemäinen monomeeri, jota käytetään erityisesti neopreeni-nimisen synteettisen kumin valmistukseen. ==Valmistus ja käyttö== Ensimmäinen kaupallinen kloropreenisynteesi käytti lähtöaineena etyyniä. Prosessin ensimmäisessä vaiheessa muodostuu kupari(I)kloridin katalysoimana monovinyyliasetyleeniä, joka hajotetaan suolahapon ja kupari(I)kloridin avulla kloropreeniksi.Clare A. Stewart Jr.: Chloroprene, Kirk-Othmer Encyclopedia of Chemical Technology, John Wiley & Sons, New York, 2000. Viitattu 08.08.2013Ernst Langer, Heinz Rassaerts, Peter Kleinschmidt, Theodore R. Torkelson & Klaus K. Beutel: Chlorpropanes, Chlorobutanes, and Chlorobutenes, Ullmann's Encyclopedia of Industrial Chemistry, John Wiley & Sons, New York, 2011. Viitattu 08.08.2013 1960-luvulta alkaen kloropreenin pääasiallinen valmistusmenetelmä on perustunut butadieenin klooraukseen. Tämän prosessin ensimmäisessä vaiheessa kloori reagoi butadieenin kanssa, jolloin muodostuu 3,4-dikloori-1-buteenin ja 1,4-dikloori-2-buteenin seos. Näistä 1,4-dikloori-2-buteeni isomeroidaan katalyyttisesti 3,4-dikloori-1-buteeniksi ja viimeisessä vaiheessa 3,4-dikloori-1-buteeni reagoi emäksen, kuten natriumhydroksidin kanssa muodostaen kloropreenia. Kloropreeni polymeroituu helposti ja se muun muassa muodostaa syklisiä oligomeerejä. Yhdistettä käytetään polykloropreenin eli neopreenin valmistuksessa ja katalyytteinä käytetään vapaaradikaali- initiaattoreita. ==Lähteet== == Aiheesta muualla == * *Inchem: Chloroprene CAS N°: 126-99-8 *PubChem: Chloroprene Luokka:Raaka-aineet Luokka:Alkeenit Luokka:Organohalidit Luokka:Klooriyhdisteet
Asiya

Asiya on naisen etunimi. Sitä käytetään arabian- ja swahilinkielisissä maissa.Name: Asiya Suomessa Asiya on ollut nimenä ainakin kymmenellä henkilöllä.Nimipalvelu == Lähteet == Luokka:Etunimet
Perunaranen

Perunaranen (Forpus xanthops) on Perun kotoperäinen papukaija, joka elää Marañónin laaksossa. Sen holotyypin kuvaili Osbert Salvin Viñasta Huamachucosta 1895.IBC == Lähteet == Luokka:Viheraraset Luokka:Uhanalaiset linnut
Viheraranen

Viheraranen (Forpus xanthopterygius), myös F. crassirostris, on eteläamerikkalainen papukaija. Se elää laajalla alueella Kolumbiasta Peruun, Boliviaan, Pohjois-Argentiinaan, Paraguayhin ja Brasiliaan. Sen holotyypin kuvaili Johann Baptist von Spix 1824.IBC ITIS == Lähteet == Luokka:Viheraraset
Klyyvari

Klyyvari voi viitata seuraaviin asioihin: *nenä *fokkapurjeen etupuolelle keulapuuhun tai erilliseen puomiin kiinnitettävä pitkittäispurje.
Knittelisäe

Knittelisäe (myös kalikkasäe tai ketjusäe) on saksalainen runomitta, jonka säkeet ovat nelipolvisia ja loppusoinnullisia. Painottomien tavujen määrä säkeissä voi vaihdella. Mikael Agricola käytti knittelisäettä kirjojensa esipuheissa ja kirjoitustapa oli hänen aikanaan muutenkin laajalti käytössä erityisesti saksankielisessä kirjallisuudessa. Seuraava knittelisäe-esimerkki on Agricolan rukouskirjan esipuheesta, joka perustelee kirjan suomentamista: "Kyllä se kuulee suomen kielen, joka ymmärtää kaikkien mielen." ==Lähteet== Luokka:Runomitat
MSC Armonia

MSC Armonia on MSC Cruisesin Ranskassa 2001 rakennettu risteilyalus. Alus risteilee pääsääntöisesti Välimerellä. Aluksen on omistanut aiemmin Festival Cruises nimellä European Vision. == Rakentaminen == Alus tilattiin Chantiers l'Atlantiquelta St. Nazairesta Ranskasta. Sen köli laskettiin telakkanumerolla V31 ja alus laskettiin vesille 1. joulukuuta 2000. Alus luovutettiin genovalaiselle Festival Cruisesille 22. kesäkuuta 2001, jolloin se kastettiin European Visioniksi St. Nazairessa.faktaomfartyg.se == Liikennöinti == Alus aloitti 1. heinäkuuta 2001 ensimmäisen risteilynsä. Heinäkuussa alus oli viikon ajan Genovassa majoitusaluksena G8-maiden kokouksen aikana. Festival Cruisesin ajauduttua konkurssiin alus myytiin huutokaupalla huhtikuussa 2004 MSC Cruisesille, joka kastoi aluksen MSC Armoniaksi. Alus aloitti 30. toukokuuta risteilyt reitillä Venetsia-Bari-Korfu-Santorini-Pireus-Katalon- Dubrovnik-Venetsia. == Lähteet == Armonia
MSC Sinfonia

MSC Sinfonia on MSC Cruisesin Ranskassa 2002 valmistunut risteilyalus. Alus risteilee Välimerellä. Laivan omista aikanaan Festival Cruises, kunnes MSC osti sen vuonna 2004. == Rakentaminen == Alus tilattiin Chantiers l'Atlantiquen St. Nazaire telakalta Ranskasta. Sen köli laskettiin telakkanumerolla X31 ja alus laskettiin vesille 4. maaliskuuta 2001. Alus luovutettiin 18. huhtikuuta 2002 genovalaiselle Festival Cruisesille. Se kastettiin 19. huhtikuuta St. Nazairessa European Stariksi.faktaomfartyg.se == Liikennöintihistoria == Alus aloitti ensimmäisen risteilynsä Barcelonasta 25. huhtikuuta 2002. Festival Cruises yhtiön ajauduttua talousvaikeuksiin alus pidätettiin Barcelonassa 19. tammikuuta 2004. Alus myytiin heinäkuussa huutokaupalla napolilaiselle MSC Cruises Limitedille, joka kastoi aluksen MSC Sinfoniaksi. Vuonna 2005 alus aloitti risteilyt uusissa väreissä. == Lähteet == Sinfonia
Jokihyyppä

Jokihyyppä (Vanellus duvaucelii) on kurmitsojen heimoon kuuluva rantalintu, joka elää Kaakkois-Aasiassa. Jokihyyppä on 29–32 cm pitkä. Sen siipien yläpinta on punaruskea, otsaharja ja pyrstö mustat, muut osat harmaa- valkoiset. == Lähteet == == Aiheesta muualla == *ITIS: Vanellus duvaucelii Luokka:Hyypät
Patrick Ouchène

Patrick Ouchène on belgialainen laulaja. Hänet tunnetaan parhaiten rockabilly- yhtyeen Runnin' Wild'n päälaulajana. Ouchène edusti Belgiaa Eurovision laulukilpailussa 2009 kappaleella Copycat. Hän kilpaili ensimmäisessä semifinaalissa ja sijoittui 17. sijalle saaden vain yhden pisteen eikä päässyt finaaliin. ==Lähteet== Luokka:Belgialaiset laulajat Luokka:Rockabillymuusikot Luokka:Belgian euroviisuedustajat Luokka:Vuoden 2009 euroviisuedustajat
Jättihaimonni

Jättihaimonni (Pangasianodon gigas) on äärimmäisen uhanalainen suurikokoinen kalalaji, joka elää Mekong-joessa Vietnamissa. Se voi kasvaa kolme metriä pitkäksi ja painaa 300 kiloa. Lajista on tullut uhanalainen liikakalastuksen takia. Rare catfish put on critical list BBC 2003 == Lähteet == Luokka:Monnikalat Luokka:Uhanalaiset kalat Luokka:Äärimmäisen uhanalaiset lajit
Aurinkoahvenet

Aurinkoahvenet (Centrarchidae) kuuluvat aurinkoahvenkalojen (Centrarchiformes) lahkoon. Aurinkoahvenet ovat kotoisin Pohjois-Amerikasta, mutta joitakin lajeja on tuotu Eurooppaan, missä muutamat niistä ovat levinneet luonnonvesiin. Useimmilla lajeilla on vain yksi selkäevä, jonka lovi jakaa etumaiseksi piikkieväksi ja taemmaksi pehmeäksi eväksi. Peräevän 3 etumaista ruotoa ovat piikkejä. ==Suvut== Aurinkoahventen heimoon kuuluu seuraavat kahdeksan sukua: *Acantharchus *Ambloplites *Archoplites *Centrarchus *Enneacanthus *Lepomis *Micropterus *Pomoxis ===Lajeja=== *Isobassi (Micropterus salmoides) *Pikkubassi (Micropterus dolomieui) *Aurinkoahven (Lepomis gibbosus) *Viheraurinkoahven (Lepomis cyanellus) ==Lähteet== *Muus, B. J., Dahlstrom, P., Suomen ja Euroopan sisävesikalat, Gummerus 2005, 224 s. === Viitteet === ==Aiheesta muualla== *ITIS: Centrarchidae *
Harri Rindell

Harri Rindell (s. 17. tammikuuta 1954 Helsinki) on suomalainen entinen jääkiekkoilja ja valmentaja ja nykyinen pelaajatarkkailija. Pelaajaurallaan Rindell pelasi yhden kauden Karhu-Kissoissa ja neljä kautta HIFK:ssa SM- sarjassa ja -liigassa vuosina 1973–1978. Tämän jälkeen hän pelasi kevääseen 1986 Ruotsin I divisioonassa. Pelaajaurallaan Rindell saavutti HIFK:ssa yhden SM-hopean ja pelasi muutaman ottelun Suomen B-maajoukkueessa. Pelaajauransa jälkeen Rindell toimi kolme kautta päävalmentajana Ruotsin 1. divisioonassa Vallentunan ja Sundsvallin joukkueissa. Tämän jälkeen hän palasi Suomeen I divisioonajoukkue Karhu-Kissojen päävalmentajaksi. Kahden divarikauden jälkeen Rindell valittiin HIFKn päävalmentajaksi, jossa tehtävässä hän toimi kolmen kauden ajan. Tämän ohella hän toimi myös Suomen B-maajoukkueen käskijänä. HIFK:sta Rindell siirtyi naapuriseura Kiekko-Espoon päävalmentajaksi kausiksi 1994–1996. Päätoimensa ohella hän toimi myös Suomen alle 20-vuotiaiden maajoukkueen päävalmentajana kaksissa MM-kisoissa ja valmensi myös alle 19-vuotisten maajoukkuetta 1996–1998 Rindell valmensi I divisioonajoukkue Järvenpään Haukkojen edustusjoukkuetta. Kahden kauden jälkeen Rindell siirtyi takaisin HIFK:n leipiin, tällä kertaa A-nuorten joukkueen päävalmentajaksi kaudeksi 1998–1999, jonka pestin jälkeen hän piti pari vuotta taukoa aktiivisesta valmennustyöstä. Kaudella 2001–2002 Rindell toimi Heikki Mälkiän apuna HIFK:n liigajoukkueen valmennustiimissä. 2002–2003 Rindell toimi sekä HIFK:n apuvalmentajana että nuorten valmennuspäällikkönä. Kaksi seuraavakin kautta menivät HIFK:n organisaatiossa päävalmentajaksi tulleen Hannu Aravirran apuna. 2005 syksyllä Rindell palasi Ruotsiin ja toimi kaksi kautta Mora IK:n päävalmentajana. 2007–2008 kaudelle Rindell palasi Helsinkiin Paul Baxterin apuvalmentajaksi kunnes tie vei taas takaisin Ruotsiin. Kauden 2008–2009 Rindell toimi Örnsköldsvikissä Elitserien-joukkue MoDo:n päävalmentajana. Tämän jälkeen hän palasi Suomeen toimimaan Oulunkylän Kiekko-kerho ry:n nuorisovalmennuspäällikkönä. Syksyllä 2010 hänet kutsuttiin toimimaan Hämeenlinnan Pallokerhon SM-liigajoukkueen päävalmentajana, mutta Timo Lehkonen korvasi hänet kesken kauden. Seuraavalla kaudella Rindell toimi alle 20-vuotiaiden maajoukkueen kokoaikaisena valmentajana ja piti taukoa seurajoukkueiden valmennuksesta. 28\. helmikuuta 2014 Rindell korvasi potkut saaneen Raimo Summasen HIFK:n valmentajana. Tämän ohessa hän toimi Sakari Pietilän apulaisena Viron maajoukkueen valmennustiimissä Jääkiekon 2.divisioonan maailmanmestaruusturnauksessa. Vuodesta 2014 alkaen Rindell on toiminut HIFK:n pelaajatarkkailijana. == Lähteet == Luokka:Suomalaiset jääkiekkovalmentajat Luokka:Kalevi Numminen -palkinnon voittajat Luokka:Vuonna 1954 syntyneet Luokka:Elävät henkilöt
Sääksjärvi (Vimpeli)

Sääksjärvi on kylä Sääksjärven rannalla Vimpelissä. Sääksjärveen käsitetään myös Vinnin, Ahon, Tuomalan, Puunapan ja Ylipään alueet. Kylässä asuu arviolta 300 kyläläistä ja sen palveluihin kuuluivat ennen muun muassa vanhusten palvelukoti, elintarvike- ja päivittäistavarakauppa K-extra Pyhälahti ja kirjasto (Vimpelin pääkirjaston sivutoimipiste). Sääksjärven koulu lakkautettiin keväällä 2016. Se antoi viime vuosinaan opetusta esikoulusta neljänteen luokkaan. Sääksjärvi on yksi Vimpelin vanhimmista asutuskeskuksista, joidenkin lähteiden mukaan uudisasukkaita on saapunut alueelle jo 1400-luvulla. ==Lähteet== == Aiheesta muualla == *Kuvia Sääksjärveltä ===Kirjallisuutta=== *Takala, F. E. (toim.): Sääksjärvi - Hallapuro kyläkirja : historiaa, perinnettä ja kotiseututietoa Vimpelin Sääksjärven ja Hallapuron kylistä. Sääksjärven ja Hallapuron kylätoimikunnat, 1992. ISBN 952-90-3985-9. Luokka:Vimpelin kylät Luokka:Etelä-Pohjanmaan maakunnan entiset taajamat
Kolarinsaari

Kolarinsaari on kylä ja saari Muonionjoessa Kolarin kunnassa. Saari sijaitsee keskustaajaman pohjoispuolella, ja se rajoittuu länsipuolitse virtaavaan Muonionjoen päähaaraan sekä itäpuolitse virtaavaan Saariputaan haaraan. Saarta halkoo pohjois-eteläsuunnassa Siltatie-niminen paikallistie, ja tie ylittää Saariputaan saaren eteläkärjessä, Kolarinsaaren kirkon luona. Asutus on keskittynyt saaren kapeaan pohjoiskärkeen. Kolarinsaari on maakunnallisesti arvokas kulttuuriympäristö, ja sen asuttu pohjoisosa on harjujensuojelualuetta. Kolarinsaaressa sijaitsee myös 3,5 kilometrin pituinen osittain pitkospuilla varustettu Lukkarinvainion luontopolku, joka alkaa kirkolta ja kiertää saaren kaakkoisrannalla. Polun varrella jokirannassa sijaitsee myös nuotiopaikka. ==Lähteet== Luokka:Kolarin luonto Luokka:Kolarin kylät Luokka:Suomen sisävesien saaret
Bridge (täsmennyssivu)

Bridge voi tarkoittaa ainakin seuraavia: * bridge, korttipeli == Elokuvia == * The Bridge, vuoden 2006 dokumenttielokuva Golden Gaten sillalta itsemurhan tehneistä * Herra ja rouva Bridge, yhdysvaltalainen elokuva vuodelta 1990 == Henkilöitä == * Frank Bridge (1879–1941), englantilainen alttoviulisti ja säveltäjä * Frederick Bridge (1844–1924), brittiläinen urkuri, kuoronjohtaja ja säveltäjä * Wayne Bridge (s. 1980), englantilainen jalkapalloilija == Maantieteessä == * Bridge of Allan, kaupunki Skotlannissa * Bridge, joki Brittiläisessä Kolumbiassa * Bridge, entinen asutuskeskus Kaliforniassa * Bridge, kylä Kentissä == Musiikissa == * The Bridge, Sonny Rollinsin albumi (1962) * The Bridge, Billy Joelin albumi (1986) * The Bridge: A Tribute to Neil Young, tribuuttialbumi (1989) * The Bridge, Ace of Basen albumi (1995) * Bridge, Blues Travelerin albumi (2001) * Bridge, Speedin albumi (2003) * The Bridge, Letter Killsin albumi (2004) * "The Bridge", Elton Johnin single albumilta The Captain & the Kid (2006) * Bridge, Joey Capen albumi (2008) * The Bridge – Concept of a Culture, Grandmaster Flashin albumi (2009) * The Bridge, Melanie Fionan albumi (2009) * Bridge Records, yhdysvaltalainen 1900-luvun taidemusiikkiin erikoistunut levy-yhtiö. * The Bridge, Stingin albumi (2021)
Uusi Jerusalem

Uusi Jerusalem on kristinuskon mukaan kaupunki, joka lasketaan taivaasta Jumalan asuinsijaksi ihmisten keskelle uuteen maailmankaikkeuteen (uudet taivaat ja uusi maa). Uusi Jerusalem lasketaan vasta aivan aikojen lopussa viimeisen tuomion jälkeen. Se on paikka, jossa Kristuksen seuraajat viettävät ikuisuutensa, ja Jumalan lupausten lopullinen täyttymys. Johanneksen ilmestyksessä on laaja kuvaus Uudesta Jerusalemista 21. luvussa. Raamatussa viitataan Uuteen Jerusalemiin myös Jesajan kirjassa ja Galatalais- sekä Heprealaiskirjeessä. == Lähteet == == Kirjallisuutta == * Bernet, Claus: Das Neue Jerusalem in Skandinavien, Norderstedt 2015, ISBN 978-3-7347-5492-0. * Sartola, Pekka: Millennium -Tuhat rauhan vuotta. Ajanteos 2007. ISBN 9789529959709 == Aiheesta muualla == Luokka:Johanneksen ilmestys Luokka:Kuolemanjälkeinen elämä kristinuskossa
Aitohunajakukka

Aitohunajakukka (Phacelia tanacetifolia) on hunajakukkien sukuun kuuluva yksivuotinen ruohokasvi. Hunajakukat sijoittuvat lemmikkikasvien heimoon. Aiemmin aitohunajakukka on luettu sievikkikasvien (Hydrophyllaceae) heimoon, mutta uudemmassa luokittelussa sievikkikasvit on sisällytetty lemmikkikasveihin alaheimoksi. == Ulkonäkö ja koko == Aitohunajakukka kasvaa 20–60 senttimetriä korkeaksi. Varsi on pysty ja hapsi- ja nystykarvainen. Kierteisesti sijaitsevat lehdet ovat kahteen kertaan parijakoiset tai pariosaiset, liuskat ovat hammaslaitaisia. Lehden lapa on kooltaan 2–8 cm pitkä. Kukinto on hyvin tiheä, toispuolinen latvakiehkura. Kukat ovat kaksineuvoisia, lyhytperäisiä ja väriltään yleensä sinisiä. Teriö on ratasmainen ja kooltaan 6–9 millimetriä, heteet ovat hyvin pitkäpalhoisia. Aitohunajakukka kukkii Suomessa heinä–syyskuussa. Kasvin hedelmänä on kota.Retkeilykasvio 1998, s. 348. Lajin lehdet muistuttavat pietaryrtin eli rohtopietaryrtin lehtiä, minkä takia sen on saanut tieteellisen nimensä tanacetifolia, joka viittaa sukuun Tanacetum eli pietaryrtit.Den virtuella floran: Honungsfacelia Viitattu 28.3.2011. == Levinneisyys == Aitohunajakukka on alun perin kotoisin läntisestä Pohjois-Amerikasta.Suuri Pohjolan kasvio 2005, s. 487. Eurooppaan laji on tuotu viljelykasviksi. Suomessa aitohunajakukkaa tavataan villiintyneenä satunnaisesti Kemin korkeudelle saakka.Lampinen, R. & Lahti, T. 2010: Kasviatlas 2009: Aitohunajakukan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 28.3.2011. == Elinympäristö == Suomessa aitohunajakukka tavataan viljelyjäänteenä ja joskus myös tulokkaana kasvimailla ja pelloilla. Villiintyneenä laji viihtyy muun muassa tienpientareilla ja joutomailla. == Käyttö == Aitohunajakukka on erittäin hyvä mesikasvi. Sen vuoksi sitä viljellään muun muassa hunajantuotantoa varten. == Lähteet == * * === Viitteet === == Aiheesta muualla == * Kasviatlas 2020: Aitohunajakukan levinneisyys Suomessa. * Luontoportti: Aitohunajakukka (Phacelia tanacetifolia) * ITIS: Phacelia tanacetifolia * United States Department of Agriculture (USDA): Phacelia tanacetifolia Luokka:Lemmikkikasvit
Britten (täsmennyssivu)

Britten-sanalla on eri merkityksiä. == Henkilöitä == * Benjamin Britten (1913–1976), brittiläinen säveltäjä * Emma Hardinge Britten (1823–1899), brittiläinen spiritualisti * Frederick A. Britten (1871–1946), yhdysvaltalainen poliitikko * James Britten (1846–1924), brittiläinen kasvitieteilijä * John Britten (1950–1995) * Rhonda Britten (s. 1960) * Sébastien Britten (s. 1970), kanadalainen taitoluistelija * Terry Britten, lauluntekijä == Muuta == * 4079 Britten, asteroidi * Britten Motorcycle Company * Britten V1000, moottoripyörä Luokka:Luettelot henkilöistä sukunimen mukaan
Salvation

Salvation voi tarkoittaa: === Elokuvat === * Salvation, mustan huumorin komediaelokuva vuodelta 1987. * Salvation, australialainen draamaelokuva vuodelta 2008. * Terminator – Pelastus (Terminator Salvation), neljäs Terminator -elokuva. * The Salvation, tanskalainen lännenelokuva vuodelta 2014. === Televisio === * Salvation, vuonna 2017 alkanut yhdysvaltalainen scifisrja. === Kirjat === * Salvation, Steve Lyons kirjoittama Doctor Who -aiheinen romaani vuodelta 1999. * Salvation, Peter F. Hamiltonin kirjoittama vuonna 2018 julkaistava romaani. === Teatteri === * Salvation, vuonna 1969 ensimmäisen kerran esitetty Off Broadway rock-musikaali. === Musiikki === * Salvation, 1960-luvulla toiminut yhdysvaltalainen psykedeelinen rockbändi. * Salvation, Smackin albumi (1987) * Salvation, Alphavillen albumi (1997) * Salvation, Cult of Lunan albumi (2004) * Salvation, Bill Hicksin komedia- albumi (2005) * Salvation, Byzantinen videoalbumi (2007) * Salvation, Skyzoon albumi (2009) * "Salvation", Rancidin kappale albumilta Let's Go (1994) * "Salvation", The Cranberriesin kappale albumilta To the Faithful Departed (1996) * "Salvation", Roxetten single albumilta Have a Nice Day (1999) * "Salvation", Bongzillan kappale albumilta Apogee (2000/2004) * "Salvation", Black Rebel Motorcycle Clubin kappale albumilta B.R.M.C. (2001) * * "Salvation", The Devils Wear Pradan kappale albumilta Dear Love: A Beautiful Discord (2006)
King’s College

King’s College voi tarkoittaa seuraavia oppilaitoksia: * King’s College, Cambridgen yliopiston college Englannissa * King’s College London (KCL), Lontoon yliopiston college Englannissa * King’s College, Aberdeenin yliopiston college Skotlannissa.
Jari-Pekka Kolanen

Jari-Pekka "Dile" Kolanen (s. 9. toukokuuta 1961 Helsinki) on suomalainen basisti, säveltäjä ja tuottaja. Hän on soittanut 1980-luvulta alkaen lukuisissa suomalaisissa kokoonpanoissa mm: The Nights of Iguana, Veeti & Elastic Family, Karl Sinkkonen & Son Ars, Popmonks, Pin Ups, Sahaj Unlimited, Shava ja Porkkalankadun Paineenkorotusasema. Dile Kolanen on myös ollut muusikkona/sovittajana Maria Hännisen, T.T.Oksalan ja BB Linströmin levyillä ja projekteissa. Hän on ollut mukana erilaisissa flamencoproduktioissa niin muusikkona kuin säveltäjänä mm. Batácora, Jäähyväiset, Contrastes ja Café Olé. Musiikin ohella Dile Kolanen on osallistunut useisiin video- ja lyhytelokuvaprojekteihin. Hän on myös ollut muusikkona elokuvissa mm. Kaisa Rastimon Heinähattu ja Vilttitossu (2002), Jari Halosen Aleksis Kiven elämä (2001) ja Toni Laineen Pihalla (2009). Hän on myös tehnyt yhteistyönä Eila Hutrin kanssa "=X" -kokeellisen lyhytelokuvan ja Sarjakuvapatinaa -animaation. Dile Kolanen julkaisi joulukuussa 2009 tupla-albumin Both Sides. Vuodesta 2019 Dile Kolanen on opettanut perustamassaan Kruununhaan Basso-opistossa. == Lähteet == * Elastic House * Tindirindis * Elonet ==Aiheesta muualla== * Elastic House * MySpace * Youtube Luokka:Suomalaiset basistit Luokka:Suomalaiset säveltäjät Luokka:Suomalaiset musiikkituottajat Luokka:Vuonna 1961 syntyneet Luokka:Elävät henkilöt
Fort Chipewyan

Fort Chipewyan on 1 016 asukkaan (2008) taajama Kanadassa, Albertan provinssissa, Wood Buffalon kunnassa. Fort Chipewyan on Albertan vanhin eurooppalaisten perustama asuinalue. Sen perusti vuonna 1788 Roderick McKenzie, tutkimusmatkailija Alexander Mackenzien serkku. Nimi asemalle annettiin alueella asuneiden chippewa-intiaanien mukaan. Fort Chipeweyan sijaitsee Athabascajärven länsipäässä. Fort Chipewyan sijaitsee tiettömällä alueella, ja ainoat liikenneyhteydet ovat talvisin Fort McMurraystä rakennettavan 280 kilometrin pituisen talvitien lisäksi lentokoneet. Kylän läheisyydessä sijaitsee Fort Chipewyanin lentoasema. == Historia == Kun eurooppalaiset saapuivat alueelle siellä asui algonkin- ja chippewa- intiaaneja, jotka olivat syrjäyttäneet aikaisemmin alueella asuneet dunnezat. Tiettävästi ensimmäisinä eurooppalaisina alueelle saapui tutkimusmatkailija Alexander Mackenzien ryhmä. Alexander Mackenzie ja hänen serkkunsa Roderick perustivat Fort Chipewyanin ja nimesivät sen alueen chippewien mukaan. Tukikohdasta käsin Alexander Mackenzie jatkoi tutkimusmatkojaan kauemmaksi länteen etsiessään reittiä Pohjois-Amerikan länsirannikolle, minkä takia tukikohta hylättiin muutaman vuoden jälkeen. North West Company perusti uuden turkiskauppa-aseman 1808 Athabascajärven vastarannalle. Paikkaan kehittyi nykyinen Fort Chipewyan taajama. Kauppa-asemasta muodostui yksi tärkeimmistä turkiskauppa-asemista alueella, jonka hallinnasta North West Company ja Hudson's Bay Company kilpailivat. == Lähteet == Luokka:Wood Buffalo
Vanki (ooppera)

Vanki () on Luigi Dallapiccolan ooppera. Sävellystyö tapahtui vuosina 1944–1948, ja näyttämöllä teos esitettiin ensimmäistä kertaa 20. toukokuuta 1950 Firenzen Teatro Comunalessa.Batta, András: Ooppera, s. 106. ISBN 3-8290-5833-0 Kantaesityksen johti Hermann Scherchen, ja päärooleissa esiintyivät baritoni Scipio Colombo ja sopraano Magda László.Brahms.ircam.fr: Il Prigioniero (1944–1948). Konserttiversio oli esitetty Italian radiossa jo 1. joulukuuta 1949. Oopperassa on prologi ja yksi näytös, jossa on neljä kohtausta. Libreton kirjoitti säveltäjä itse Auguste Villiers de l’Isle-Adamin novellin "Toivonkidutus" ja Charles De Costerin romaanin La Légende d'Ulenspiegel et de Lamme Goedzak pohjalta. Tapahtumapaikkana on Zaragoza ja 1500-luvun loppupuolen kidutusvankila, jossa vankia kidutetaan antamalla hänelle toivo vapautuksesta, ennen kuin hänet viedään roviolle.Il Prigioniero, Oxford Reference, viitattu 8.11.2021 Dallapiccola käyttää Vangissa dodekafoniaa, mutta sävelriveissä on diatonisia ja jopa pentatonisia piirteitä.Sävelten maailma 3, s. 138. WSOY, Helsinki 1992. ISBN 951-0-15766-X Vanki on oopperassa baritonirooli, vangin äiti on sopraano ja vanginvartija tenori. == Lähteet == Luokka:Luigi Dallapiccolan teokset Luokka:Italiankieliset oopperat Luokka:1940-luvun musiikkiteokset
Auber (täsmennyssivu)

Auber on: * Auberin asema, Pariisi == Sukunimi == * Brigitte Auber (s. 1928), ranskalainen näyttelijä * Daniel-François-Esprit Auber (1782–1871), ranskalainen säveltäjä Luokka:Luettelot henkilöistä sukunimen mukaan
TransAVIAexport Airlines

TransAVIAexport Airlines on valtio-omisteinen valkovenäläinen rahtilentoyhtiö. Sen kotikenttä on Minskin kansallinen lentoasema. Yhtiön nykykalustoon kuuluu 13 Iljušin Il-76TD rahtikonetta, joista viisi on aktiivikäytössä, yksi lentokunnossa, muttei käytössä, ja loput seitsemän varastoituna Minskin kansallisella lentokentällä. Yhtiö lentää Il-76-koneillaan eripuolille maailmaa. TransAVIAexportilla on myös omat huoltotilat Il-76-koneita varten Minskin lentokentällä. Yhtiön koneita on mahdollista nähdä ympäri maailmaa eri tehtävissä. Yhtiön tavoitteena on modernisoida lähivuosina olemassa oleva laivastonsa vastaamaan ICAO:n vaatimuksia. TransAVIAexport aikoo kunnostaa seitsemän säilytyksessä olevaa Il-76-kuljetuskonetta ja hankkia laivastoon uusia koneita. Myös yhtiön huoltopuolta on tarkoitus laajentaa, jolloin se voisi huoltaa myös muiden lentoyhtiöiden kalustoa. ==Onnettomuuksia== *9. Maaliskuuta 2007 TransAVIAexportin Il-76TD-kuljetuskoneeseen (s/n 1003499991, rekisterinumero EW-78826) osui ammus koneen lähestyessä Mogadishua Somaliassa. Valko-Venäjän viranomaiset ilmoittivat, että konetta oli todennäköisesti ammuttu singolla. *23. Maaliskuuta 2007 TransAVIAexportin Il-76TD-kuljetuskone ammuttiin alas ilmatorjuntaohjuksella lentoonlähdössä Mogadishusta. ==Katso myös== *Genex *Ruby Star *Belavia == Lähteet == == Aiheesta muualla == * TransAVIAexport Airline -lentoyhtiön kotisivu Luokka:Valkovenäläiset lentoyhtiöt
José Moratón

José Moratón Taeño (s. 14. heinäkuuta 1979 Santander, Kantabria, Espanja) on espanjalainen jalkapalloilija. Hän on pelipaikaltaan keskuspuolustaja. == Ura == Moratón on Racing Santanderin kasvatti. Hän teki ensiesiintymisensä edustusjoukkueessa 13. joulukuuta 1998 kotiottelussa Tenerifeä vastaan. Ensiesiintymisestään eteenpäin Moratón on edustanut koko ammattilaisuransa ajan Racingia. Kaudella 2001–2002 hän teki ratkaisevan maalin ottelussa Atlético Madridia vastaan, ja täten Racing varmisti nousunsa maan pääsarjaan seuraavaksi kaudeksi. Myöhemmin urallaan hän on kuulunut joukkueen kapteenistoon muiden kokeneiden pelaajien kuten Pedro Munitisin ja Pablo Pinillosin kanssa. Kaudella 2006–2007 Moratón ei juuri pelannut, johtuen muutamista loukkaantumisistaan. Seuraavalla kaudella 2007–2008 hän pelasi 18 ottelua. Tuolloin Racing sijoittui lopulta kuudenneksi varmistaen ensimmäistä kertaa historiassaan paikan Uefa-cupin karsintoihin. == Aiheesta muualla == * Tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt
Hiljainen amerikkalainen

Hiljainen amerikkalainen on brittiläisen kirjailija Graham Greenen romaani vuodelta 1955. Romaanin tapahtumat sijoittuvat Vietnamiin, hetkeä ennen Ranskan siirtomaavallan päättymistä. Kirjan nimi viittaa idealistiseen Alden Pyleen, joka Vietnamissa ollessaan ystävystyy brittiläisen toimittajan Thomas Fowlerin kanssa. Ystävysten ja Fowlerin vietnamilaisen rakastajattaren välille syntyy kuitenkin kolmiodraama. Pylen idealismi johtaa myös kyseenalaisiin poliittisiin toimiin. Fowler sanoo Pylestä: ”En ole ikinä tuntenut ketään, jolla olisi parempia syitä aiheuttamiinsa ongelmiin”. Pylen toiminta herättää laajempia kysymyksiä kolonialismin ja sodan moraalista. Teos enteilee amerikkalaisten toimia Vietnamissa seuraavien vuosikymmenten aikanaHiljainen amerikkalainen, Tammi.fi . Viitattu 3.9.2013.. Romaanin pohjalta on tehty elokuva kahdesti. Ensimmäinen elokuvaversio valmistui vuonna 1958, ja sen on ohjannut Joseph L. Mankiewicz.Allmovie.com. Viitattu 17.3.2012. Phillip Noycen ohjaama toinen versio valmistui vuonna 2002. == Lähteet == Luokka:Brittiläiset romaanit Luokka:Vuoden 1955 kirjat
King’s College London

King’s College London (KCL) on vuonna 1829 perustettu yliopisto Lontoossa, Englannissa. Yliopiston perusti kuningas Yrjö IV. Kun Lontoon yliopisto vuonna 1836 perustettiin, King’s College ja vuonna 1826 perustettu University College London (UCL) olivat uuden yliopiston perustajacollegeja. King's College kuuluu Russell-ryhmään, johon kuuluu suurin osa Yhdistyneen kuningaskunnan parhaista yliopistoista. == Lähteet == ==Aiheesta muualla== Luokka:Lontoon yliopisto
Pembroke

Pembroke voi tarkoittaa muun muassa seuraavia: == Paikkoja == * Pembroke, paikkakunta Pembrokeshiressä Walesissa * Pembroke, kaupunki Ontariossa Kanadassa * Pembroke, kunta Maltalla * Pembroke, kaupunki Pohjois-Carolinassa Yhdysvalloissa * Pembroke (vuoteen 1940 asti, nyk. Wānaka), kaupunki Uudessa- Seelannissa == Henkilöitä == * Jim Pembroke (1946–2021), brittiläis- suomalainen rockmuusikko == Muuta == * HMS Pembroke (1694) Britannian kuninkaallisen laivaston linjalaiva * Percival Pembroke, myös Hunting Percival Pembroke, brittiläinen matkustaja- ja kuljetuslentokone * Welsh corgi pembroke, brittiläinen koirarotu * Pembroke College, yksi Cambridgen yliopiston collegeista * Pembroke College, Oxfordin yliopiston college * Pembroken jaarli, englantilainen aatelisarvo
Suomen Taide- ja Antiikkikauppiaiden Yhdistys

Suomen Taide- ja Antiikkikauppiaiden Yhdistys on antiikki- ja taidekauppiaiden edunvalvoja ja yhdysside. Yhdistys järjestää tapahtumia, joista merkittävin on messutapahtuma kahdesti vuodessa Helsingin Vanhassa Satamassa. Yhdistykseen kuuluu yli sata alan kauppiasta. Yhdistyksen puheenjohtaja vuodesta 2007 on imatralainen taidekauppias Jaakko Kekäläinen. == Lähteet == Luokka:Suomalaiset yrittäjäjärjestöt Luokka:Elinkeinoelämän järjestöt
Queen’s College

Queen’s College voi viitata ainakin seuraaviin oppilaitoksiin: * Queen’s College, Belfast, Belfastin yliopiston nimi vuosina 1845–1908 * Queens’ College, Cambridgen yliopiston college Englannissa * Queen’s College Cork, University College Corkin entinen nimi vuoteen 1908 asti * Queen’s College, yliopisto Guyanassa * Queen’s College, tyttökoulu Lontoossa Englannissa * Queens College, City University of New Yorkin osa New Yorkissa Yhdysvalloissa * Queen’s College, Oxfordin yliopiston college Englannissa
Jasper (nimi)

Jasper on miehen etunimi, joka perustuu persian kielen "aarteenhaltijaa" tarkoittavaan sanaan kansbar. Samaa alkuperää ovat myös nimet Caspar, Kasper ja Jesper. Suomessa nimi Jasper oli 1970-luvulle saakka erittäin harvinainen, mutta on viime vuosikymmeninä yleistynyt. Vuoden 2019 loppuun mennessä nimi oli annettu noin 3 100 henkilölle, joista valtaosa on vuoden 2000 jälkeen syntyneitä. Jasperin nimipäivä on 20. lokakuuta. Nimi on ollut suomenkielisessä kalenterissa vuodesta 2010 ja Suomen ruotsinkielisessä kalenterissa samalla päivällä vuodesta 2020. == Tunnettuja Jaspereja == * Jasper Auvinen (s. 2002), suomalainen salibandyn pelaaja * Jasper Cillessen (s. 1989), alankomaalainen jalkapalloilija * Jasper Felder (s. 1970), yhdysvaltalais-ruotsalainen jääpalloilija ja alamäkiluistelija * Jasper Johns (s. 1930), yhdysvaltalainen kuvataiteilija * Jasper Lattu (s. 2005), suomalainen jääkiekkomaalivahti * Jasper Lindsten (s. 1994), suomalainen jääkiekkoilija * Jasper Morrison (s. 1959), brittiläinen muotoilija * Jasper Patrikainen (s. 2000), suomalainen jääkiekkomaalivahti * Jasper Philipsen (s. 1998), belgialainen maantiepyöräilijä * Jasper Pääkkönen (s. 1980), suomalainen elokuva- ja tv-näyttelijä * Jasper Rannisto (s. 2000), suomalainen jääkiekkoilija * Jasper Stuyven (s. 1992), belgialainen maantiepyöräilijä == Kuvitteellisia Jaspereja == * Jasper Beardley, vanha mies tv-sarjassa Simpsonit * Jasper Hale, vampyyri Stephenie Meyerin kirjasarjassa Houkutus == Lähteet == Luokka:Etunimet